gayon man, makaraan ang isang mahabang pag aalinlangan, ay linapitan siya ni simoun at piniglan sa balikat at sinabi sa kaniyang ang boses ay nanginginig, na: basilio, nakababatid kayo ng isang lihim na mangyayaring ikasawi ko at ngayoy nakatuklas ng isa pa, na kung mabansag ay makasisira sa aking layon, kayat ang boo kong buhay ay nasa kamay ninyo. upang akoy tumiwasay at alangalang sa ikaaayos ng inaakala kong gawin ay dapat kong sagkaan ang iyong mga labi, sapagkat ano ang kabuluhan ng buhay ng isang tao sa kalakhan ng bagay na aking tinutungo? mainam ang pagkakataon, walang nakababatid ng aking pagparito, akoy may sandata, kayoy wala; sa mga tulisan ibibintang ang kamatayan ninyo kun di man sa isang bagay ng kabilang mundo. ngunit, gayon man ay babayaan kong kayoy mabuhay at inaakala kong hindi ko ipagdaramdam sa huli ang gayon. kayoy nagsumakit, nakipagtunggali ng lubhang tiyaga.